(Clopoțel)
Dragă Thay, dragă Sangha,
cum pot avea încredere în mine însumi?
Încrederea este ceva ce noi cultivăm,
ceva ce ar trebui să cultivăm.
Și se bazează pe experiența noastră.
Să ai încredere înseamnă să crezi, să te sprijini pe ceva.
Și trebuie să ne sprijinim pe dovezi,
pe ceva ce este evident.
Să presupunem că vorbim despre a ne încrede în practică, în Dharma.
Avem încredere în Dharma?
Putem conta pe practica noastră?
Uneori avem îndoieli... legate de practică,
legat de ceea ce învățăm din Dharma.
Dar aceste îndoieli nu înseamnă că...
Nu este neapărat ceva negativ.
Deoarece anumite îndoieli te pot ajuta să ajungi mai adânc
și să capeți o înțelegere mai profundă.
Deci îndoiala poate fi folositoare.
Îndoiala poate fi ceva pozitiv.
Deci dacă apare îndoiala, trebuie să respirăm și s-o recunoaștem.
Nu o considera imediat ca fiind ceva negativ.
În tradiția Zen,spunem: „Cu cât e mai mare îndoiala, cu atât e mai mare iluminarea.”
Acesta este primul lucru pe care trebuie să-l facem.
Și apoi trebuie să învățăm cum să recunoaștem dovezile
și să...consolidăm încrederea.
E ca și practica respiratului conștient,
cineva încearcă să te convingă că respiratul conștient îți face bine,
că te poate ajuta mult.
Dar nu trebuie imediat să-l crezi.
Trebuie să practici ca să vezi dacă într-adevăr te ajută.
Asta a spus și Buddha.
Nu crede imediat în ceva
chiar dacă este ceva spus de un învățător faimos,
chiar dacă este scris în sfânta scriptură.
Asta a spus Buddha.
Când auzi ceva frumos, trebuie să înveți să practici.
Și dacă funcționează pentru tine
și dacă vezi că funcționează pentru o altă persoană,
poți avea încredere, poți crede în acel lucru.
Această afirmație aparține lui Buddha într-o sutră numită „Kalama Sutra”.
Buddha vorbea cu un grup de tineri din Clanul Kalama.
Ei l-au întrebat ce să creadă,
pentru că mulți învățători îi vizitaseră.
Și toți spuseseră că învățăturile și practicile lor erau cele mai bune.
Așa că Buddha a spus :
„Nu credeți imediat în ceva, chiar dacă a fost spus de un mare învățător
sau chiar dacă a fost consemnat în sfânta scriptură.”
Trebuie să te sprijini pe dovezi, la fel ca un om de știință.
Deci dacă pracici respirația conștientă
și perseverezi în practică,
vei învăța din asta.
Vei afla că practica respirației conștiente
îți poate îmbunătăți starea de sănătate,
poate...
te poate ajuta să recunoști condițiile pe care le ai pentru a fi fericit,
te poate ajuta să gestionezi o emoție dureroasă, un sentiment dureros.
La început, s-ar putea să nu reușești imediat.
Dar trebuie să încerci cu adevărat să practici
și vei afla...că practica dă rezultate.
Și ajungi să ai încredere în practică.
Și când ai încredere în practică, ai încredere în tine,
pentru că tu ești cel care a practicat.
Și spui : „Sunt capabil să o fac.”
Când vezi o persoană care suferă, practică cele patru învățături de mindfulness.
Spune ceva, fă ceva pentru a-l/o ajuta să sufere mai puțin.
Și încerci să faci asta de câteva ori.
Iar într-o zi vezi că chiar funcționează.
Deci crede în practica celor 4 învățături de mindfulness.
Și vei crede în tine.
Poți s-o faci!
Ai capacitatea de a ajuta un om să sufere mai puțin.
Ai capacitatea de a reduce propria-ți suferință.
Așa se construiește încrederea : experimentând, practicând.
Și știm că, în principiu,
strămoșii noștri ne-au transmis multe calități, multe semințe bune.
Ține de noi să le descoperim și să le permitem... să se manifeste.
Semințele înțelegerii, semințele bucuriei,
semințele iertării, semințele compasiunii,
toate sunt în noi.
Auzim că Buddha spune că avem aceste lucruri bune în noi,
dar trebuie să practicăm pentru a le recunoaște cu adevărat existența.
Și uneori ele s-au manifestat în trecut.
Dacă practici corect, ele vor continua să se manifeste tot mai bine în viitor.
Iată cum cultivăm încrederea.
(Clopoțel)